จับแล้ว 12 ราย บิ๊กโจ๊กบินเกาะเต่า แถลงคดีปูดข่าวข่มขืนแหม่ม 
บิ๊กโจ๊ก เผยตร.ผู้ดี รับจะส่งหลักฐาน โดยเฉพาะเสื้อที่แหม่มอังกฤษอ้างสวมขณะถูกข่มขืนบนเกาะเต่ามาให้ตำรวจไทย ยันต้องทำความจริงให้กระจ่าง ส่วนผู้ต้องหาก็ต้องจับ ล่าสุดได้มาแล้ว 12 ยังเหลืออีก 2 รวมทั้งแอดมินเพจดัง ,เวลา 18.30 น.วันที่ 6 ก.ย.61 พล.ต.ท.สรศักดิ์ เย็นเปรม ผบช.ภ.8 พล.ต.ต.สุรเชษฐ์ หักพาล รอง ผบช.ทท. พล.ต.อภิชาติ บุญศรีโรจน์ ผบก.ภ.จว.สุราษฎร์ธานี พล.ต.ต.อังกูร คล้ายคลึง ผบก.ทท.3 ร่วมกันแถลงข่าวความคืบหน้า การค้นหาพยานหลักฐานที่ น.ส.อิสเบลล่า วิคตอเรีย แบคเตอร์ อายุ 19 ปี ที่อ้างว่าตนเองถูกวางยา และถูกข่มขืนที่เกาะเต่า อ.เกาะพะงัน จ.สุราษฎร์ธานี เมื่อวันที่ 26 มิ.ย.61 ที่ผ่านมา,พล.ต.ต.สุรเชษฐ์ เปิดเผยว่า ขณะนี้ทางเจ้าหน้าที่ตำรวจของอังกฤษ ได้รับปาก กรณี น.ส.อิสเบลล่า ได้เดินทางเข้าให้ปากคำกับตำรวจที่ประเทศอังกฤษ พร้อมทั้งมอบหลักฐานสำคัญ เป็นเสื้อที่ น.ส.อิสเบลล่า สวมใส่ในคืนเกิดเหตุ และอ้างว่า เสื้อตัวดังกล่าวมีดีเอ็นเอของคนร้ายที่ก่อเหตุ โดยทางตำรวจของไทย ได้ประสานข้อมูลในเรื่องนี้กับเอกอัครราชทูตประเทศอังกฤษประจำประเทศ เพื่อขอข้อมูลการสอบปากคำผู้เสียหาย และหลักฐานที่ผู้เสียหายอ้างถึง เพื่อนำมาให้ตำรวจกองพิสูจน์หลักของไทย ทำความจริงให้ปรากฏ,ส่วนแนวทางการตรวจสอบค้นหาพยานหลักฐาน จากคำกล่าวอ้างของผู้เสียหาย ที่เปิดเผยต่อสื่อมวลชนต่างประเทศก่อนหน้านี้ ทางเจ้าหน้าที่ได้ตรวจสอบทุกคำกล่าวอ้างแล้ว ยังไม่พบสิ่งบ่งชี้ว่าเกิดเหตุการณ์ดังกล่าวขึ้นกับผู้เสียหาย ตามที่กล่าวอ้าง ทางเจ้าหน้าที่ตำรวจจึงได้ยุติการตรวจสอบไว้ก่อนชั่วคราว จนกว่าจะมีพยานหลักฐานใหม่ ที่ส่งมาจากประเทศอังกฤษ จะได้ทำการตรวจพิสูจน์ให้แน่ชัด ว่าเรื่องที่เกิดขึ้นเป็นความจริงหรือไม่,หากพบว่าเป็นเรื่องที่เกิดขึ้นจริง ทางเจ้าหน้าที่ของไทย พร้อมที่จะสืบสวนให้ความจริงได้ปรากฏ เพื่อให้เกิดความเป็นธรรมกับผู้เสียหาย แต่หากตรวจสอบแล้วว่า ไม่ได้มีเหตุการณ์ดังกล่าวเกิดขึ้นจริง ทางเจ้าหน้าที่ของไทยก็จะดูว่า ในสิ่งผู้เสียหายกล่าวอ้างขึ้นมา จะเข้าข้อกฎหมายของประไทยหรือไม่ อย่างไรก็ตาม จะต้องทำความจริงเรื่องนี้ให้ปรากฏให้เกิดความกระจ่างให้ได้,พล.ต.ต.สุรเชษฐ์ ยังเปิดเผยอีกว่า ขณะนี้ทางเจ้าหน้าที่ตำรวจได้ดำเนินการจับกุม ผู้ต้องหาที่ทางศาลจังหวัดเกาะสมุย ได้อนุมัติหมายจับในข้อหา พ.ร.บ.คอมพิวเตอร์ ที่ทำการแชร์ข้อมูลจากเพจ CSI LA ได้แล้วจำนวนทั้ง 12 คน ยังคงเหลือ นางสาวซูซาน อิมเมอร์รี่ สัญชาติอังกฤษ ซึ่งเป็นแอดมินเพจ สมุยไทม์ และนายประมุข อนันตศิลป์ แอดมินเพจ CSI LA ที่ยังไม่ได้ถูกจับกุมตามหมายจับของศาลจังหวัดเกาะสมุย,สิ่งสำคัญคือต้องทำความจริงให้ปรากฏเสียก่อนว่า มีเรื่องดังกล่าวเกิดขึ้นจริงหรือไม่ ส่วนการดำเนินการติดตามจับกุมแอดมินเพจทั้ง 2 คน ก็จะต้องดำเนินการควบคู่กันต่อไป พล.ต.ต.สุรเชษฐ์ กล่าวในตอนท้าย 
บิ๊กโจ๊ก เผยตร.ผู้ดี รับจะส่งหลักฐาน โดยเฉพาะเสื้อที่แหม่มอังกฤษอ้างสวมขณะถูกข่มขืนบนเกาะเต่ามาให้ตำรวจไทย ยันต้องทำความจริงให้กระจ่าง ส่วนผู้ต้องหาก็ต้องจับ ล่าสุดได้มาแล้ว 12 ยังเหลืออีก2 
ข่มขืนแหม่ม,ข่มขืนเกาะเต่า,เกาะเต่า,บิ๊กโจ๊ก,คดีข่มขืนเกาะเต่า,ข่าวทั่วไป